**REPUBLIKA HRVATSKA**

**SREDNJA ŠKOLA „AUGUST ŠENOA“ GAREŠNICA**

KLASA: 037-01/22-01/9

URBROJ: 2123/01-23-04-22-1

Garešnica, 22. ožujka 2022. godine

Na temelju članka 118. stavka 2. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18. 98/19. i 64/20.) i članka 26. Statuta Srednje škole „August Šenoa“ Garešnica, Školski odbor, na sjednici održanoj dana 22. ožujka 2022. godine, donosi

**O D L U K U**

**I.**

U Srednjoj školi „August Šenoa“ Garešnica plaća se naknada za:

- izradu i izdavanje duplikata/prijepisa svjedodžbe po cijeni od 150,00 kn po izdanom duplikatu/prijepisu,

- izdavanje potvrda vezanih za školovanje u Srednjoj školi „August Šenoa“ Garešnica osobama koje su završile školovanje po cijeni od 100,00 kn po izdanoj potvrdi.

**II.**

Za izdavanje potvrda o školovanju redovnim učenicima Srednje škole „August Šenoa“ Garešnica kao i za provjeru vjerodostojnosti svjedodžbe, koju zatraže pravne osobe za svoje zaposlenike, ne plaća se naknada.

**III.**

U slučaju da je podnositelj zahtjeva za izdavanje duplikata/prijepisa svjedodžbe ili potvrde iz točke I. ove Odluke osoba koja je korisnik zajamčene minimalne naknade ili u teškim životnim ili socijalnim prilikama te u drugim opravdanim slučajevima, ravnatelj može podnositelja osloboditi obveze plaćanja naknade.

Podnositelj zahtjeva dužan je dostaviti dokaz da je korisnik zajamčene minimalne naknade, odnosno drugi odgovarajući dokaz zbog čega traži oslobođenje od plaćanja naknade.

**IV.**

Ova Odluka stupa na snagu danom donošenja.

PREDSJEDNICA ŠKOLSKOG ODBORA

Andreja Klobučar, prof., v. r.